CELEX: 62016CN0304
Language: et
Date: 2016-05-30 00:00:00
Title: Kohtuasi C-304/16: Eelotsusetaotlus, mille on esitanud High Court of Justice of England & Wales, Queen’s Bench Division (Administrative Court) (Ühendkuningriik) 30. mail 2016 – American Express Co. versus Lords Comissioners of Her Majesty’s Treasury

25.7.2016   
            
            
               ET
            
            
               Euroopa Liidu Teataja
            
            
               C 270/33
            
         Eelotsusetaotlus, mille on esitanud High Court of Justice of England & Wales, Queen’s Bench Division (Administrative Court) (Ühendkuningriik) 30. mail 2016 – American Express Co. versus Lords Comissioners of Her Majesty’s Treasury
   (Kohtuasi C-304/16)
   (2016/C 270/37)
   Kohtumenetluse keel: inglise
   
      Eelotsusetaotluse esitanud kohus
   
   High Court of Justice of England & Wales, Queen’s Bench Division (Administrative Court) (Ühendkuningriik)
   
      Põhikohtuasja pooled
   
   
      Kaebuse esitaja: American Express Co.
   
      Vastustaja: Lords Comissioners of Her Majesty’s Treasury
   
      Eelotsuse küsimused
   
   
               1.
            
            
               Kas määruse (EL) 2015/751 (1) (edaspidi „IFR”) artikli 1 lõikes 5 ja artikli 2 punktis 18 sätestatud nõue, et kolme osapoolega maksekaardisüsteemi, mis annab kaardipõhiseid makseinstrumente välja koos kaubamärgi kooskasutuse partneriga või agendi kaudu, käsitatakse nelja osapoolega maksekaardisüsteemina, kehtib ainult siis, kui see kaubamärgi kooskasutuse partner või agent tegutseb „väljastajana” IFR-i artikli 2 punkti 2 ja põhjenduse 29 tähenduses (nimelt kui see partner või agent on maksjaga lepingulises suhtes, mille kohaselt ta kohustub varustama maksja makseinstrumendiga, millega algatada ja töödelda maksja kaardipõhiseid maksetehinguid)?
            
         
               2.
            
            
               Kui vastus esimesele küsimusele on eitav, kas IFR-i artikli 1 lõige 5 ja artikli 2 punkt 18 on kehtetud osas, milles nad sätestavad, et selliseid lepinguid käsitatakse nelja osapoolega maksekaardisüsteemidena, järgmistel alustel:
               
                           a)
                        
                        
                           ELTL artiklis 296 nõutud põhjenduste esitamata jätmine;
                        
                     
                           b)
                        
                        
                           ilmne hindamisviga; ja/või
                        
                     
                           c)
                        
                        
                           proportsionaalsuse põhimõtte rikkumine?
                        
                     
         
      (1)  Euroopa Parlamendi ja nõukogu 29. aprilli 2015. aasta määrus (EL) 2015/751 kaardipõhiste maksetehingute vahendustasude kohta (ELT L 123, lk 1).